Kafui Danku

Kafui Danku (a wɔwoo no Dzifuu 16, 1982) yɛ Ghananyi a otwa sen na noara so hyehyɛ ɔnankasa ne sen so frɛ asentwafo twa, a dwuma a oedzi no sen ahorow mu a ɔmaa nkorɔfo hun no bi nye Any Other Monday, Alvina: Thunder and Lightning, I Do, na 4Play. Ɔnoara so kyerɛɛw buukuu Silence Is Not Golden so.

Ɔbra Ahyɛse Na Nwomasua

Ho kurow bi a wɔfrɛ no Tanyigbe-Etoe a ɔwɔ Firaw mantɔw no mu na Kafui nyinii. Ɔkɔr ahyɛse skuul wɔ Mawuli Praemiri na JSS. Ɔkɔtoaa do wɔ Ola Girls School a ɔwɔ Firaw Mantɔw no mu no,na ɔkɔr esuapɔn wɔ University of Cape Coast a ɔwɔ Finimfin Mantɔw mu na ɔkɛgyee abɔdzin krataa wɔ Bachelor of Arts in English mu.

Edwuma
Kafui hyɛɛ ne sentwa edwuma ase wɔ United Nations ana orubowura Ghana Sentwa Edwuma no mu wɔ afe 2009 mu a.  Ɔyɛ obi a ɔper ndzepa ma afofor, ɔkasa fa nsɛm a osisi ho wɔ abɛfor ntentan kɛse do, na ɔsan dzii nyim wɔ ahoɔfɛ akansi bi a wɔyɛe bi mu. Ɔkɔr Miss Ghana a wɔyɛɛ no afe 2004 mu a ɔkɔree kodur bea a nna odzi konyim wɔ hɔ a ɔbɛyɛ yie, na ekyir so ɔsanee kɔr Miss Greater Accra wɔ afe 2004 mu na ɔno na odzii kan wɔ akansi no mu. Ɔka ABC Limited (ABC Pictures GH) dumakuw a wɔyɛ sen no n'ewuranom ho.  Sen a odzii kan yɛe wɔ ghana sentwa Edwuma no mu nye Agony of the Christ a hɔn a ɔnye hɔn yii dɛm sen no mu bi nye Majid Michel na Nadia Buari. Wɔsanee yii no dɛkyerɛkyerɛwfo panyin wɔ National Film Authority (NFA).

Dwuma a Oyii no Puei Ma Nkorɔfo Bohun No

Ɔfa no Kafui Danku n'abrabɔ mu no, dɛ ɔwaar Canadanyi banyin ntsi, nkorɔfo taa pɛ n'awar ho asɛm ka papaapa. Ɔwɔ mu dɛ nkorɔfo kasa n'awar a ɔwaar borɔnyi no ho, naaso Kafui kɔ do daa wɔ ne ndzɛmbayɛ mu na ɔnnyɛ ho dede so. Ɔdaa ne haw a ɔwɔ wɔ mbrɛ osi toto n'edwuma na n'ebusua nkankanara dɛ ɔawoo beenu so no ho edzi. Ahoɔdzen a ɔwɔ dɛ otum dandan dɛm haw ahorow yi na otum yɛ n'edwuma pɛpɛɛpɛr  no ama nkorɔfo enyi gye noho papaapa ma nkorɔfo ayɛ no dɛ nyia a wɔrohwɛ no esua no.
Dza Ɔayɛ Aboa Ghana Sentwabea Ahorow Dɛ Nyia Noara Yɛ Ne Sen

Ɔwɔ mu dɛ ɔbɔ mbɔdzen yie wɔ sentwa edwuma no mu dze, ɔsan so bɔ noho mbɔdzen wɔ ne sen a ɔyɛ no mu. Danku Productions, a ɔyɛ no dwumakuw a ɔdze twa noara ne sen no, woetum ayɛ sen beberee a agyegye nkorɔfo enyi asan akasa afa abrabɔ mu nsɛm ahorow so. No dwumason a dɛ obi a noara yɛ ne sen so ama sen a wɔyɛ no mbea ahorow wɔ Ghana akɔ nkan a ɔnye dza wɔyɛ aman afofor do akɛse akɛse ne nyina ayɛ pɛr mpo. Kafui enya abawdobɔdze beberee na ɔagye ne dzin yie wɔ sentwa edwuma no mu so.

Afe 2025 mu no, wɔbɔɔ ne dzn dɛ ɔnkɛyɛ panyin nhwɛ do Ghana National Film Authority (NFA) do. 

Abrabɔ
Danku waar Canadanyi banyin, a ɔdze Kojo Pitcher    wɔ afe 2011 mu. Wɔawo mba beenu; Lorde Ivan Pitcher na Titan Pitcher. Danku wɔ enuanom beenu.  N'awofo hɔn edzin nye Owurayer Agnes Asigbey (a nna ɔyɛ nɛɛsenyi a ɔakɔ ahomgye mu) na  Owura John Danku a ɔka ne kra ekyir.

Mbrɛ Afofor Si Hu No
Ɔfa Kafui Danku n'abrabɔ ho no, nkankanara dɛ ɔwaar Canadanyi banyin a oenyin kyɛn bɛyɛ mfe eduanan, ntsi nkorɔfo pɛ noho asɛmka dodow. Ɔwɔ mu dɛ nkorɔfo kasa n'awar a ɔwaar borɔnyi no ho, naaso Kafui kɔ do daa wɔ ne ndzɛmbayɛ mu na ɔnnyɛ ho dede so. Ɔdaa ne haw a ɔwɔ wɔ mbrɛ osi toto n'edwuma na n'ebusua nkankanara dɛ ɔawoo beenu so no ho edzi. Ahoɔdzen a ɔwɔ dɛ otum dandan dɛm haw ahorow yi na otum yɛ n'edwuma pɛpɛɛpɛr  no ama nkorɔfo enyi gye noho papaapa ma nkorɔfo ayɛ no dɛ nyia a wɔrohwɛ no esua no.

Etuhoakyɛ Ndwuma Ahorow A Oedzi
Kafui Danku yɛ obi a nkorɔfo nyim no osian mbɔdzen a ɔbɔ no ndzepa no nkɔdo mu na dɛ ɔdze ne sika so roboa afofor so. Ɔyɛ a obi a ɔdwen mbasiafo hɔn fahodzi no nkɔdo ho na ɔdze ne gyinabew a okitsae no kyerɛkyerɛ nkorɔfo fa basabasayɛ a osi fie ho na abaatan apɔwmudzen so ho. Bio so, ɔsan dze mboa ahorow kɛma hɔn a wohia mboa, a no mu bi nye mboa a ɔdze kɛma ngyanka na ɔdze sika so boa mbofra a wohia mboa hɔn nwomasua so. Dɛm ndzɛmba a ɔyɛ yi ntsi ama oenya nkorɔfo enyim nyam pii wɔ enyigyedze edwuma no mu, dɛ ɔroboa dɛ obegya dzin pa wɔ ɔman no mu so.

Esusow Aketseaba mu wɔ afe 2018 mu, ɔdze dwumadzi bi bɔtoo gua a ɔfrɛɛ no 'Ghana Power Kids Charity Ball' a ɔdze boaa mbofra a wɔwɔ Kwashiorkor wɔ Princess Marie Louise Mbofra Asopitsi wɔ Nkran.

Ne nkaadum A Oegya Na Ne Daakye Mbɔdzembɔ
Nsunsuando a Kafui Danku enya no Ghana Sentwa Edwuma do, na dza Kafui Danku ayɛ aboa afofor, na ɔdɔ a wɔw ma ndzepa no nkɔdo na dɛ yɛrefa sen do dze asɛm bi ato gua no yɛ adze ɔbor ntseasee do. Danku tseew Dream Achievers dɛ ɔdze sika, ntsetse, na edwuma mu akadze bɔboa Ghanafo a wɔyɛ hɔnankasa hɔn edwuma. Afe 2024 mu no, hɔn a wonyaa ho mfaso no nyaa mfir a wɔdze pam adze, dza wɔdze fora adze, fɛtselaesa, na ndzɛmba bi a wɔdze dwuma  ahorow wɔ hɔn dwumadzi mu: a sika a ɔkɔr mu no bɛyɛ sidi 51,000 a ɔdze boaa ndwuma bɛyɛ duenum. Dwumadzi yi no botae nye dɛ 'ɔbɔboa ndwuma a mbrɛana wɔahyɛ ase a hɔn adaaso aba mu' wɔ ɔman no mu.

Mboaedze